OŠ Marije i Line, Umag

Jasenka Ružić

Odjeljenje: 8.C

Umag, 1.IV.2015.

**IZVJEŠĆE**

s održanog sata razrednog odjela 26.3.2015. na temu:

**Tjedan niske potrošnje vode**

Na satu razrednog odjela održanog 26.III.2015. obilježili smo tjedan niske potrošnje vode. Prisjetili smo se na prošlogodišnje poplave u Hrvatskoj i o problemima koji nastaju oko opskrbe pitke vode i o važnosti Crvenog križa i pomoći šire zajednica.

Na internetskim stranicama 24 sata pronašla sam članak o tome kako smanjiti potrošnju vode u kućanstvu. Pročitali smo pojedine točke. U uvodnom dijelu članka pročitala sam im sljedeće podatke:

Potrošnja pitke vode po osobi na dan je oko **130 litara**:

* Od toga oko **46 litara**, na kupanje, tuširanje i osobnu higijenu,
* za vodokotlić **35 litara**, na pranje rublja oko **16 litara**
* **8 litara** na pranje suđa,
* **8 litara** na održavanje doma, pranje automobila i zalijevanje vrta
* na hranu i piće oko **6 litara**
* **11 litara** na razne druge potrebe.

Ovo su savjeti koje predlaže članak iz dnevnih novina:

* Tuširajte se umjesto da se kupate i zatvorite vodu dok se sapunate
* Ugradite regulatore mlaza na slavine i na tuševe jer oni miješaju zrak s vodom. Uštedjet ćete do 70% vode bez gubitka konotne uporabe. Investicija će vam se isplatiti u manje od 6 mjeseci,
* Koristite armaturu s jednom ručkom, jer ne mora teći voda dok postignete željenu temperaturu,
* Zamijenite stare vodokotliće novima jer troše manje vode i može se kontrolirati količina vode,
* Ako imate perilicu posuđa koristite je samo kada je puna,
* Zalijevajte vrt kišnicom samo ujutro ili uvečer i to samo u području korijena (ne po listovima),
* Upotrebljavajte samo onoliko praška za rublje koliko se preporučuje za tvrdoću vode u vašoj regiji,
* Ne bacajte u WC školjku lakove, staro ulje ili kemikalije bilo koje vrste, lijekove kojima je istekao rok trajanja, nego ih odnesite na za to određena mjesta,
* Uzmite posudu za mjerenje (minimalno od jedne litre) i pustite da teče voda 6 sekundi u nju. Pročitajte količinu vode u litrama i pomnožite s 10. Rezultat je potrošnja vode u litrima po minuti.